Tiësto

Ο Τάις Μίκιελ Φέρβεστ (Tijs Michiel Verwest, 17 Ιανουαρίου 1969), γνωστός ως Tiësto, είναι Ολλανδός μουσικός, DJ και μουσικός παραγωγός electronic dance μουσικής.<ref>IMO Records. "Tiesto Biography" , IMO Records' Retrieved on 17 April 2011.</ref> Αν και έχει χρησιμοποιήσει αρκετά διαφορετικά παρωνύμια κατά το παρελθόν, είναι πιο γνωστός για τις δουλειές του ως DJ Tiësto. Στις τελευταίες του παραγωγές, ωστόσο, έχει εγκαταλείψει τον τίτλο "DJ" και είναι, πλέον, γνωστός ως "Tiësto", ένα καλλιτεχνικό όνομα το οποίο προέρχεται από το ψευδώνυμο που είχε σε παιδική ηλικία.

Το 1997, ίδρυσε την δισκογραφική εταιρεία Black Hole Recordings με τον Arny Bink, όπου κυκλοφόρησε τις σειρές δίσκων Magik και In Search of Sunrise. Ο Tiësto συναντήθηκε με τον παραγωγό Ντένις Βάκοπ Ράιγιερς το 1998, και, έκτοτε, οι δυο τους συνεργάζονται τακτικά. Στον Ράιγιερς οφείλονται ως παραγωγό, στιχουργό, συνθέτη, ή διαμεσολαβητή πολλές από τις μουσικές κυκλοφορίες του Tiësto. Το 1999 και 2000 ο Tiësto συνεργάστηκε με τον Ferry Corsten ώστε να φτιάξουν τους Gouryella. Το remix του από το 2000 του "Silence" των Delerium σε συνεργασία με την Σάρα ΜακΛάχλαν το έκανε πιο γνωστό στο ευρύ κοινό. Το 2001, κυκλοφόρησε τον πρώτο προσωπικό του δίσκο με τίτλο In My Memory στο οποίο περιλαμβάνονταν μεγάλες μουσικές επιτυχίες που απογείωσαν την καριέρα του. Βρέθηκε στην θέση #1 3 συνεχόμενες φορές για το DJ Magazine Top 100 Popularity Poll από το 2002 ως το 2004.

Μόλις είχε κυκλοφορήσει τον δεύτερό του δίσκο με τίτλο Just Be, το 2004 στους Ολυμπιακούς Αγώνες, εμφανίστηκε ζωντανά στη διάρκεια της τελετής έναρξης στην Αθήνα της Ελλάδας, αποτελώντας τον πρώτο DJ που να παίζει ζωντανά μουσική σε Ολυμπιακούς Αγώνες. Τα κομμάτια που είχε συνθέσει ειδικά για τους Ολυμπιακούς Αγώνες κυκλοφόρησαν ενωμένα υπό τον τίτλο Parade of the Athletes αργότερα στην διάρκεια του ίδιου έτους. Τον Απρίλιο του 2007, ο Tiësto ξεκίνησε την ραδιοφωνική του εκπομπή Tiësto's Club Life στο Radio 538 της Ολλανδίας και κυκλοφόρησε τον τρίτο του δίσκο με τον τίτλο Elements of Life. Ο δίσκος έφτασε στην πρώτη θέση της ολλανδικής κατάταξης για τις πωλήσεις δίσκων καθώς και στο "Billboard Top Electronic Albums" στις ΗΠΑ και 'έλαβε υποψηφιότητα για τα Grammy Awards του 2008. Ο Tiësto κυκλοφόρησε τον τέταρτο δίσκο του με τίτλο Kaleidoscope τον Οκτώβριο του 2009.

Το 2012, ο Tiësto είχε φτάσει στην θέση #2 της κατάταξης DJ Mag 100 Popularity Poll,ενώ αναφέρεται στα μουσικά είδη που παίζει ως House, Electro House, και Progressive House. Από νοσταλγία, ο Tiësto ακόμη παίζει Trance Μουσική'', το μουσικό είδος με το οποίο συνδέθηκε στις αρχές της δεκαετίας του 2000. Θεωρείται από πολλούς ως ο κορυφαίος DJ παγκοσμίως και βρίσκεται συχνά στην κορυφή ή κοντά σε κατατάξεις με τους σημαντικότερους στην ιστορία DJ's.

Ο Tiesto συνεχίζει μέχρι και σήμερα να παραμένει ένας από τους κορυφαίους παραγωγούς και μέσα στις τάσεις της εποχής.

Παραπομπές

Εξωτερικοί σύνδεσμοι 

 Επίσημη Ιστοσελίδα
 InTheBooth - official members-only fansite
 
 Artist Site στο Ultra Records

Θερινοί Ολυμπιακοί Αγώνες 2004
Club DJs
Ολλανδοί dance μουσικοί
Ολλανδοί DJs
Ολλανδοί μουσικοί παραγωγοί
Ολλανδοί trance μουσικοί
Electro house μουσικοί
Eurodance μουσικοί
Remixers
Νικητές World Music Awards
Καλλιτέχνες της Ultra Records
Μέλη του Τάγματος της Οράγγης-Νασσάου
Βραβευμένοι με Γκράμι